Rakvere raudteejaam

Rakvere raudteejaam on raudteejaam Lääne-Virumaal Rakveres.

Läbi Rakvere kulgeb alates 1870. aastast laiarööpmeline Tallinna–Narva raudtee.Hillar Palamets: Ajalootund R2-s: AJALOOTUND R2-S. 135 aastat Paldiski-Tallinn-Peterburg raudteest; ERR heliarhiiv

Rakveres peatuvad Elroni idasuunalised reisirongid liinidel Tallinn–Rakvere ja Tallinn–Narva. Kuni detsembrini 2015 peatusid jaamas ka GoRaili Tallinna–Moskva ja Tallinna–Peterburi reisirongid. Jaamas on reisijate teenindamiseks ette nähtud üks madal raudteedevaheline perroon pikkusega 150 m. 

Raudteejaamas võib toimuda ka kaupade rongidele ning neilt maha laadimine, milleks on olemas kaubaplatvorm ja laadimisplats, samuti kulgeb jaamast mitu haruteed erinevatele tööstusterritooriumitele nagu näiteks: Rakvere viljasalve, vanaraua kokkuostu, naftaterminali jne.

Tänu Kunda tsemenditehasele avati 1896. aastal Rakvere–Kunda raudteelõikKuidas valmis RAKVERE-KUNDA RAUDTEE; Punane Täht : EKP Rakvere Rajoonikomitee ja Rakvere Rajooni RSN häälekandja, nr. 56, 13. mai 1961 (DIGAR), mis praegu kuulub ettevõttele AS Kunda Trans ja on kasutusel tööstusraudteena.Kunda loodab saada reisirongiühenduse Tallinnaga; ERR, 11. august 2019

Rakvere naaberjaam Narva suunal on Vaeküla raudteejaam, kus reisirongid ei peatu; Tapa suunal on naaberjaamaks Kadrina raudteejaam.

 Ajalugu 
pisi|vasakul|Rakvere esimene jaamahoone postkaardilt (1918)
Toonase Tsaaririigi süsteemi järgi II klassi liigitatud raudteejaam avati 1870. aastal seoses (Paldiski–)Tallinna–Narva raudtee rajamisega. Toona jäi jaam Rakvere kihelkonda Roodevälja mõisa maadele.ESIMESEST RAUDTEEST EESTIS; Punane Täht : EKP Rakvere Rajoonikomitee ja Rakvere Rajooni RSN häälekandja, nr. 130, 29. oktoober 1960 (DIGAR)

Rakvere määramisel II klassi jaamaks sai määravaks asjaolu, et linn asus Tallinnast umbes 100 versta kaugusel.
Tolleaegsete vajaduste järgi rajati sinna näiteks kuuekohaline veduridepoo, sepikoda väiksemateks remonditöödeks ja muid lisarajatisi.

Raudtee on mõjutanud olulisel määral Rakvere asustuse ja linnaehituse arengut, mis nihkus raudteejaama suunas.
Linna elanikkond kasvas pärast raudtee ehitamist paarikümne aastaga ligikaudu kahekordseks.Vene keisririigi aegne raudteearhitektuur; estonica.orgEsimene raudtee Eestis; Punane Täht : EKP Rakvere Rajoonikomitee ja Rakvere Rajooni RSN häälekandja, nr. 120, 10. oktoober 1970

26. novembril 1896 avati Rakverest Kundasse viiv laiarööpmeline raudtee, mis muutis Rakvere väikeseks raudteesõlmeks.Eesti kitsaööpmelised raudteed; raudtee.eu  See raudtee on varem olnud kasutusel ka reisijate veoks, rongid sõitsid Kundasse algselt teisipäeviti ja laupäeviti, hiljem aga kolmapäeviti ja laupäeviti.Reisirong läks Kundasse teisipäeval, laupäeval ja "tarwidust mööda" - Virumaa Teataja, nr. 242, 12 detsember 2018 (DIGAR)

Rakvere raudteejaamale eelnes varem Hulja raudteepeatus, mõnda aega ka Risu raudteepeatus.TAPA - NARVA; Eesti Raudteeajaloo Selts

 Jaamahoone 
pisi|vasakul|Rakvere jaam aastal 1928
pisi|Rakvere uus jaamahoone, 1940. aastad
pisi|Rakvere 1945.-1946. aastal ehitatud jaamahoone tänava (Jaama puiestee) poolt
Esialgne mansardkorrusega puitjaamahoone ehitati koos raudteega tüüpprojekti järgi (analoogne toonase Narva jaamahoonega).ESIMESEST RAUDTEEST EESTIS; Punane Täht : EKP Rakvere Rajoonikomitee ja Rakvere Rajooni RSN häälekandja, nr. 130, 29. oktoober 1960 (DIGAR) 
Hoonel oli kivist keskosa ja see liigitus Venemaa Keisririigi toonase süsteemi järgi olulisse II klassi.
Hoone hävitas 1944. aasta septembris Nõukogude lennuvägi.Rakvere müüb raudteejaama kinnistu ligi poole miljoniga; Ärileht, 22.08.2005

1945. aasta varakevadel alustati uue jaamahoone ehitust.Rakvere jaamahoone ehitustöö edeneb; Viru Sõna : Lääne-Virumaa ajaleht, nr. 122, 9. oktoober 1945 (DIGAR) 
Uus stalinistlikus stiilis ühekorruseline kivihoone võeti vastu, hoolimata mitmetest ehituslikest puudujääkidest, 1946. aasta oktoobris.Millal avatakse Rakveres uus raudteejaam?; Viru Sõna : Lääne-Virumaa ajaleht, nr. 109, 5. november 1946 (DIGAR)
Hoone ehitus läks maksma 730 000 rubla.Eesti raudtee tegevusest möödunud aastal; Eesti Raudteelane : Eesti Raudtee Valitsuse ja Ametiühingu Vabariikliku Komitee häälekandja, nr. 1, 1. jaanuar 1947 (DIGAR)

Rakvere viimase jaamahoone näol on tõenäoliselt tegemist Viljandi ja Kohtla jaamahoonetüübi lihtsustatud variandiga, kus on loobutud dominantsest kaaravast, väikestest tiibehitistest ja enamusest dekoorist. Eesti kontekstis annab see aga tulemuseks arhitektuuriliselt omanäolise variandi.

Jaamahoone anti 1990. aastate lõpul Eesti Raudtee poolt üle Rakvere linnale.Linnad võtavad üle jaamahooneid; Sõnumileht : SL, nr. 140, 27. mai 1998 (Digar). Alates 2005. aastast on hoone eraomanduses ja renoveeritud.Rakvere vaksal taassünnib kaunina; Virumaa Teataja, 25.08.2007.

Praegu tegutseb hoones Rakvere vanakraamiturg.

 Vaata ka 
 Balti raudtee
 Eesti raudteetransport
 Tallinna–Narva raudtee
 Rakvere–Kunda raudteelõik

 Viited 

 Välislingid 

 Linn paneb Rakvere jaamahoone müüki. Virumaa Teataja, 11. oktoober 2001
 Kütusefirma ostab Rakvere raudteejaama. ERR, 24. august 2005
 Raudteejaama uksed on ikka suletud. Virumaa Teataja, 3. detsember 2008
 Raudteejaama ootesaal avatakse peagi. Virumaa Teataja, 22. november 2011
 Rakvere raudteejaama ümbrus saab sügiseks täiesti uue näo; Virumaa Teataja, 29.07.2022
 Infot jaama kohta; fotod (vene keeles)

Kategooria:Eesti raudteejaamad
Raudteejaam
Kategooria:Balti raudtee